open-index/open-wikipedia-markdown huggingface dataset:
Τόμας Χάρις

O **Γουίλιαμ Τόμας Χάρις Γ΄** (William Thomas Harris III, γεννημένος στις 22 Σεπτεμβρίου 1940), είναι Αμερικανός συγγραφέας μυθιστορημάτων τρόμου,  γνωστός για την σειρά βιβλίων του με πρωταγωνιστή τον Χάνιμπαλ Λέκτερ (*Hannibal Lecter*).
Όλα του τα έργα έχουν διασκευαστεί για τον κινηματογράφο καθώς ακόμα για την τηλεόραση και το θέατρο, διασημότερο των οποίων είναι «Η σιωπή των αμνών», (*The Silence of the Lambs*).
Τα βιβλία του έχουν μεταφραστεί σε 32 γλώσσες. Στην Ελλάδα έχουν κυκλοφορήσει από τις εκδόσεις  «Bell / Χαρλένικ Ελλάς» 

## Βιογραφικά στοιχεία

Ο Τόμας Χάρις  γεννήθηκε στην πόλη Τζάκσον (*Jackson*), του Τενεσί στις 11 Απριλίου του 1940. Αποφοίτησε από το «Πανεπιστήμιο Baylor», (*Baylor University*) της πόλης Γουάκο (Waco) του Τέξας, το 1964, κάτοχος του πτυχίου Αγγλικής φιλολογίας. Όντας ακόμα φοιτητής δούλεψε σαν δημοσιογράφος στην τοπική εφημερίδα του Γουάκο και δημοσίευσε μερικά διηγήματα τρόμου σε περιοδικά του Τέξας.
Αφού ταξίδεψε για να γνωρίσει την Ευρώπη, το 1968, εγκαταστάθηκε στην Νέα Υόρκη, όπου εργάστηκε ως αστυνομικός συντάκτης για το πρακτορείο ειδήσεων "Associated Press" μέχρι και το 1974, όταν άρχισε τη συγγραφή του πρώτου μυθιστορήματός του,  *"Black Sunday"*. Από τότε βιοπορίζεται αποκλειστικά από τη συγγραφή.

Πολύ λίγα πράγματα είναι γνωστά για τη ζωή του, αφού αποφεύγει τη δημόσια ζωή,και μάλιστα έχει να δώσει συνέντευξη από το 1976. Έτσι, το κοινό γνωρίζει ότι παντρεύτηκε το 1961 με την συμφοιτήτριά του Χάριετ Άν Χάλεϊ (*Harriet Anne Haley*), με την οποία απέκτησε μια κόρη, πριν χωρίσουν το 1968, και ότι ήταν ιδιαίτερα συνδεδεμένος  με την μητέρα του, Πόλυ Χάρις, της οποίας ο θάνατος  τον Δεκέμβριο του 2011, άφησε δυσαναπλήρωτο κενό στη ζωή του.

## Εργογραφία
Το πρώτο βιβλίο που έγραψε ο Χάρις, ήταν το μυθιστόρημα - θρίλερ **"Black Sunday"** που εκδόθηκε το 1975. Το βιβλίο δε γνώρισε μεγάλη επιτυχία, αλλά η κινηματογραφική του διασκευή το 1977, έφερε αναγνώστες στο βιβλίο, έκανε τον Χάρις γνωστό στο ευρύτερο κοινό και επίσης του επέτρεψε να βιοπορίζεται πλέον μόνο από τη συγγραφή.
Το 1981 θα εκδώσει τον **"Red Dragon"**, (Κόκκινος δράκος), στο οποίο θα κάνει την πρώτη εμφάνισή του, ο γιατρός - κανίβαλος *Χάνιμπαλ Λέκτερ*, ενώ το 1988 θα εκδώσει το βιβλίο  **"The Silence of the Lambs"** (Η σιωπή των αμνών), η κινηματογραφική μεταφορά του οποίου θα του φέρει την παγκόσμια αναγνώριση και καθιέρωση. Έντεκα χρόνια μετά το 1999 θα κυκλοφορήσει το βιβλίο του **"Hannibal"**, (Χάνιμπαλ) στο οποίο εκτός από τον θρυλικό πλέον γιατρό, πρωταγωνιστεί για δεύτερη φορά και η πράκτορας του FBI, Κλαρίς Στέρλινγκ (Clarice Starling). Το 2006 θα ακολουθήσει το βιβλίο **"Hannibal Rising"** (Χάνιμπαλ, το ξύπνημα του Κακού) στο οποίο αναφέρεται η παιδική ηλικία και το μεγάλωμα του Χάνιμπαλ.

## Εξωτερικοί σύνδεσμοι
* Η ιστοσελίδα του συγγραφέα στις εκδόσεις "Random House" : http://www.randomhouse.com/features/thomasharris/
* H ιστοσελίδα του συγγραφέα στις εκδόσεις «Bell/Χαρλένικ Ελλάς»: http://www.bell.gr/writerdetails/62/Thomas%C2%A0Harris

## Πηγές - Παραπομπές


Κατηγορία:Αμερικανοί μυθιστοριογράφοι
Χ
Όθων Β΄ της Σουαβίας

Ο **Όθων Β΄**, γερμ. Otto II (π. 995 - 7 Σεπτεμβρίου 1047) από τον Οίκο των Ετσονιδών, ήταν δούκας της Σουαβίας (1045-47) και παλατινός κόμης της Λοθαριγγίας (1034-45).

## Βιογραφία
Ήταν ο δευτερότοκος γιος του Έτσο παλατινού κόμη (δούκα) της Λοθαριγγίας και της Ματίλντας των Οθωνιδών, κόρης του Όθωνα Β΄ της Γερμανίας και της Θεοφανούς των Σκληρών. 

Ο αδελφός του Χέρμαν Β΄ έγινε αρχιεπίσκοπος της Κολωνίας και η αδελφή του Ριχέτσα παντρεύτηκε τον Μιέσκο Β΄ Λάμπερτ της Πολωνίας. Το 1034 διαδέχθηκε τον πατέρα του ως παλατινός κόμης της Λοθαριγγίας, κόμης του Ντόιτς και προστάτης (vogt) του αββαείου Μπράουβαϊλερ. Ήδη από το 1031 είχε διαδεχθεί τον μεγαλύτερο αδελφό του Λιούντολφ ως κόμης του Άουελγκαου.

Στη διαμάχη με τον Γοδεφρείδο των Αρντέν δούκα της Κάτω Λωρραίνης έμεινε πιστός υποστηρικτής του Ερρίκου Γ΄ των Σαλίων. Ο βασιλιάς της Γερμανίας τον αντάμειψε με το δουκάτο της Σουαβίας, που είχε μείνει κενό από το 1038, όταν απεβίωσε ο Χέρμαν Δ΄ των Μπάμπενμπερκ. Η περιβολή του νέου αξιώματος έγινε το 1045 στο Γκόσλαρ και ο Όθων Β΄ έπρεπε να αφήσει τη Λοθαριγγία, που δόθηκε στον εξάδελφό του Ερρίκο Α΄. 

Το 1047 ετοίμαζε την εκστρατεία του Ερρίκου Γ΄ εναντίον των Βαλδουίνου Ε΄ κόμη της Φλάνδρας και Ντιρκ Δ΄ κόμη της Ολλανδίας, όταν αιφνίδια απεβίωσε στο κάστρο του Τόμμπουρκ σε ηλικία 52 ετών. Τάφηκε στο αββαείο του Μπράουνβαϊλερ, κοντά στην Κολωνία και η εξόδιος ακολουθία έγινε από τον Μπρούνο επίσκοπο της Τουλ, μετέπειτα πάπα Λέοντα Θ΄, αδελφό της συζύγου του. Ο βασιλιάς όρισε τον Όθωνα Γ΄ των Σβάινφουρτ ως νέο δούκα της Σουαβίας.

## Οικογένεια
Νυμφεύθηκε μία κόρη του Ούγου ΣΤ΄ κόμη του Έγκουισχαϊμ και είχε τέκνα:
* Ρίχεντσα π. 1025-1083, παντρεύτηκε πρώτα τον Χέρμαν κόμη του Βερλ και έπειτα τον Όθωνα του Νόρντχαϊμ. 
* Χίλντεγκαρντε, παντρεύτηκε τον Φρειδερίκο κόμη του Μπύρεν, γενάρχη του Οίκου των Χοεντάουφεν, και είχε τέκνο:
** Φρειδερίκος Α΄ π. 1050-1105, δούκας της Σουαβίας

## Αναφορές σε πηγές


Κατηγορία:Οίκος των Ετσονιδών
Χέρμαν Β΄ της Κολωνίας

Ο **Χέρμαν Β΄** (γερμ.: *Hermann II*, περίπου 995 - 11 Φεβρουαρίου 1056) ήταν αρχιεπίσκοπος της Κολωνίας από το 1036 μέχρι το 1056. Προερχόταν από τον Οίκο των Ετσονιδών.

## Βιογραφία
Ήταν ο γιος του Έτσο παλατινού κόμη (δούκα) της Λοθαριγγίας και της Ματίλντας των Οθωνιδών, κόρης του Όθωνα Β΄ της Γερμανίας και της Θεοφανούς των Σκληρών.

Ήταν αδελφός του Όθωνα Β΄ δούκα της Σουαβίας, της Ριχέτσας συζύγου του Μιέσκο Β΄ της Πολωνίας και της Θεοφανούς ηγουμένης του αββαείου του Έσσεν.

Περί το 1036 ο πάπας Βενέδικτος Θ΄ τον έβαλε στο Σύλλογο των καρδιναλίων και ο Κορράδος Β΄ των Σαλίων της Γερμανίας τον περιέβαλε με το αξίωμα του αρχιεπισκόπου της Κολωνίας, στην οποία απένειμε προνόμια. Ο Χέρμαν Β΄ ακολούθησε τον βασιλιά στην εκστρατεία του στην Ιταλία και έμενε πιστός στον γιο και διάδοχό του Ερρίκο Γ΄. Το 1049 ο Λέων Θ΄ επισκέφθηκε την Κολωνία· ο Χέρμαν Β΄ τον υποδέχθηκε και το 1051 χειροτονήθηκε αρχιεπίσκοπος στον καθεδρικό του Γκόσλαρ.

Η λαμπρή του καταγωγή τού επέτρεψε να βαπτίσει και να στέψει τον γιο του βασιλιά, τον Ερρίκο Δ΄, ένα δικαίωμα που διεκδίκησε ο Λούιτπολτ Α΄ αρχιεπίσκοπος του Μάιντς. Ο Χέρμαν Β΄, ακόμη και όταν εξεγέρθηκε ο ανιψιός του Κορράδος Α΄ δούκας της Βαυαρίας εναντίον του Ερρίκου Δ΄, πήρε το μέρος του βασιλιά.

Υπηρέτησε ως αρχικαγκελάριος του βασιλείου της Λομβαρδίας ("Ιταλίας") και αναφέρεται ως προστάτης του αββαείου του Μπράουβαϊλερ (1053). Μαζί με την αδελφή του Ίντα έκτισαν από το 1040 και μετά στην Κολωνία το ναό *Αγ. Μαρία στο Καπιτώλιο* σε ρωμανικό ρυθμό, ακολουθώντας το πρότυπο της Σάντα Μαρία Ματζόρε. Σχεδίασε το ξανακτίσημο του καθεδρικού της Κολωνίας κατά το πρότυπο του Αγ. Πέτρου στη Ρώμη.

Το 1056 απεβίωσε στην Κολωνία σε ηλικία 61 ετών και τάφηκε στον εκεί καθεδρικό. Η πόλη Σίμπιου στη Ρουμανία αποκαλείται από τους Γερμανούς *Χέρμανστατ* μάλλον προς τιμήν του.

## Αναφορές σε Πηγές


## Αναφορές στη Λογοτεχνία
* Lewald, Ursula, 'Die Ezzonen. Das Schicksal eines rheinischen Fürstengeschlechts', in Rheinische Vierteljahrsblätter 43 (1979) pp.&nbsp;120–168

## Εξωτερικοί σύνδεσμοι
* Hermann, entry on *The Cardinals of the Holy Roman Church*, Florida International University

Κατηγορία:Οίκος των Ετσονιδών
Κατηγορία:Επίσκοποι του 11ου αιώνα
Χέτσελιν Α΄

Ο **Χέτσελιν Α΄**, γερμ. Hezzelin/Hezilo/Hermann (απεβ. 1033) από τον Οίκο των Ετσονιδών ήταν κόμης του Τσύλπιχγκαου (Zülpichgau).

## Βιογραφία
Ήταν γιος του Χέρμαν Α΄ παλατινού κόμη (δούκα) της Λοθαριγγίας.

Αδέλφια του ήταν ο Έτσο παλατινός κόμης της Λοθαριγγίας και ο Αδόλφος Α΄ κόμης του Κέλνταχγκαου. Ο Χέτσελιν Α΄ απεβίωσε το 1033.

## Οικογένεια
Νυμφεύτηκε μία κόρη του Κορράδου Α΄ των Σαλίων δούκα της Καρινθίας και είχε τέκνα:
* Ερρίκος Α΄ απεβ. 1060, παλατινός κόμης της Λοθαριγγίας.
* Κορράδος Γ΄ απεβ. 1061, δούκας της Καρινθίας.

## Πηγές
* Gerstner, Ruth, 'Die Geschichte der lothringischen Pfalzgrafschaft (von den Anfängen bis zur Ausbildung des Kurterritoriums Pfalz)', Rheinisches Archiv 40 (Bonn 1941)
* Kimpen, E., ‘Ezzonen und Hezeliniden in der rheinischen Pfalzgrafschaft’, Mitteilungen des Österreichischen Instituts für Geschichtsforschung. XII. Erg.-Band. (Innsbruck 1933) p.1-91.
* Lewald, Ursula, 'Die Ezzonen. Das Schicksal eines rheinischen Fürstengeschlechts', Rheinische Vierteljahrsblätter 43 (1979) p.120-168

Κατηγορία:Οίκος των Ετσονιδών
Ερρίκος Α΄ της Λοθαριγγίας

Ο **Ερρίκος Α΄**, γερμ. Heinrich I (απεβ. 1061) από τον Οίκο των Ετσονιδών ήταν παλατινός κόμης της Λοθαριγγίας (1045-60).

## Βιογραφία
Ήταν γιος του Χέτσελιν Α΄ κόμη του Τσύλπιχγκαου και μίας από τον Οίκο των Σαλίων, κόρης του Κορράδου Α΄ δούκα της Καρινθίας.

Νυμφεύτηκε τη Ματίλντε των Αρντέν, αδελφή του πάπα Στεφάνου Θ΄. Η εξαδέλφη του Ριχέτσα, σύζυγος του Μιέσκο Β΄ Λάμπερτ της Πολωνίας του παραχώρησε το κάστρο του Κόχεμ, στην περιοχή του Μοζέλα. Το 1045 διαδέχθηκε τον εξάδελφό του Όθωνα Β΄ ως παλατινός κόμης της Λοθαριγγίας. Όταν ο Ερρίκος Γ΄ των Σαλίων της Γερμανίας ασθένησε, εκλέχθηκε διάδοχός του.

Μετά το 1058 άρχισε να δείχνει σημεία παραφροσύνης, γι' αυτό και περιορίστηκε στη μονή του Γκόρτσε. Όταν άκουσε ότι η σύζυγός του είχε σχέση με συγγενή του, απέδρασε και τη σκότωσε με τσεκούρι το 1060. Τότε εγκλείστηκε για πάντα στη μονή του Έχτερναχ, όπου το 1061 απεβίωσε. Του γιου του Χέρμαν Β΄ την επιτροπεία ανέλαβε ο Άννο Β΄ αρχιεπίσκοπος της Κολωνίας, καθώς και τη διακυβέρνηση της Λοθαριγγίας. Όταν έγινε 15 ετών, ο γιος του ανέλαβε παλατινός κόμης της Λοθαριγγίας.

## Οικογένεια
Νυμφεύτηκε το 1048 τη Ματίλντα των Αρντέν-Βερντέν, κόρη του Γκοθέλο Α΄ δούκα της Λοθαριγγίας και είχε τέκνο:
* Χέρμαν Β΄ 1049-1085, παλατινός κόμης της Λοθαριγγίας.

## Παραπομπές


## Πηγές
* Gerstner, Ruth, 'Die Geschichte der lothringischen Pfalzgrafschaft (von den Anfängen bis zur Ausbildung des Kurterritoriums Pfalz)', Rheinisches Archiv 40 (Bonn 1941)
* Kimpen, E., ‘Ezzonen und Hezeliniden in der rheinischen Pfalzgrafschaft’, Mitteilungen des Österreichischen Instituts für Geschichtsforschung. XII. Erg.-Band. (Innsbruck 1933) p.1-91.
* Lewald, Ursula, 'Die Ezzonen. Das Schicksal eines rheinischen Fürstengeschlechts', Rheinische Vierteljahrsblätter 43 (1979) p.120-168

Κατηγορία:Οίκος των Ετσονιδών
Γεώργιος Βουτσινάς

Ο **Γεώργιος Βουτσινάς** (1874–1938) ήταν Έλληνας δημοσιογράφος και εκδότης.

## Βιογραφικά στοιχεία
Γεννήθηκε το 1874 στη Λευκάδα. Σπούδασε νομική στο Πανεπιστήμιο Αθηνών, αλλά μετά από παρότρυνση του Βλάση Γαβριηλίδη στράφηκε στη δημοσιογραφία. Η πρώτη του δημοσιογραφική αποστολή ήταν στην Κρητική Επανάσταση το 1897, για την εφημερίδα *[[Ακρόπολις (εφημερίδα)|Ακρόπολις]]*. Στη συνέχεια εργάστηκε και σε άλλες αθηναϊκές εφημερίδες ως συντάκτης και αρχισυντάκτης. Ασχολήθηκε και με την πολιτική και διετέλεσε νομάρχης Σερρών, Θεσσαλονίκης και Αχαΐας. Το 1922 ορίστηκε διευθυντής του πολιτικού γραφείου του Κινήματος της 11ης Σεπτεμβρίου, ενώ από το 1928 ανέλαβε την διεύθυνση σύνταξης της εφημερίδας *[[Πατρίς (εφημερίδα Αθηνών)|Πατρίς]]* και έναν χρόνο αργότερα εξέδωσε και πάλι την εφημερίδα *Ακρόπολις*. Κατά την διάρκεια του βίου του υπήρξε επίσης μεταφραστής λογοτεχνικών έργων από τα ιταλικά και τα γαλλικά. Πέθανε στην Αθήνα το 1938.

## Παραπομπές


## Εξωτερικοί σύνδεσμοι
* Γεώργιος Βουτσινάς στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες δημοσιογράφοι του 19ου αιώνα
Κατηγορία:Έλληνες εκδότες
Χέρμαν Β΄ της Λοθαριγγίας

Ο **Χέρμαν Β΄**, γερμ. Hermann II (1049 - 20 Σεπτεμβρίου 1085) από τον Οίκο των Ετσονιδών ήταν παλατινός κόμης της Λοθαριγγίας (1064-85).

## Βιογραφία
Ήταν το μόνο τέκνο του Ερρίκου Α΄ παλατινού κόμη (δούκα) της Λοθαριγγίας και της Ματίλντε των Αρντέν-Βερντέν, κόρης του Γκοθέλο Α΄ παλατινού κόμη της Λοθαριγγίας. Αυτό αναφέρει ο Έγκον Κίμπεν, αλλά η τεκμηρίωσή του είναι αμφίβολη.

Σύζυγός του έγινε η Αδελαΐδα, χήρα του Αδαλβέρτου Β΄ των Ασκάνια κόμη του Μπάλενσταϊν. Μάλλον ήταν το τελευταίο μέλος των Ετσονιδών, που έγινε παλατινός κόμης (δούκας) της Λοθαριγγίας. Κατά τη διαφωνία του με τον Αλβέρτο Γ΄ κόμη του Ναμύρ, κοντά στο κάστρο του Ντάλχεμ (στην κομητεία του Λίμπουργκ), σκοτώθηκε. Η χήρα του έκανε τρίτο γάμο με τον Ερρίκο του Λάαχ κόμη του Μάυφελτγκαου, 1ου παλατινού κόμη του Ρήνου (1085-87).

## Οικογένεια
Νυμφεύτηκε το 1080 την Αδελαΐδα των Βαϊμάρης, κόρη του Όθωνα Α΄ μαργράβου του Μάισσεν, στη Θουριγγία. Είχαν:
* δύο τέκνα, που απεβίωσαν νωρίς το 1085.

## Αναφορές σε Πηγές


Κατηγορία:Οίκος των Ετσονιδών
Κορράδος Γ΄ της Καρινθίας

Ο **Κορράδος Γ΄**, γερμ. Conrad III (απεβ. 1061) από τον Οίκο των Ετσονιδών ήταν δούκας της Καρινθίας και μάργραβος της Βερόνας (1055-61).

## Βιογραφία
Ήταν γιος του Χέτσελιν Α΄ κόμη του Τσύλπιχγκαου και μίας των Σαλίων, μάλλον κόρης του Κορράδου Α΄ δούκα της Καρινθίας.

Αδελφός του ήταν ο Ερρίκος Α΄ παλατινός κόμης της Λοθαριγγίας. Το 1055 προσχώρησε στην εξέγερση του γιου του εξαδέλφου του Λιούντολφ, τού Κορράδου Α΄ δούκα της Βαυαρίας και του Γουέλφου (των Παλαιών Γουέλφων) δούκα της Καρινθίας & μαργράβου της Βερόνας εναντίον του Ερρίκου Γ΄ των Σαλίων της Γερμανίας. Παρ' όλα αυτά, όταν το 1056 απεβίωσε ο βασιλιάς, η χήρα του Αγνή των Πουατιέ τον συγχώρεσε και του έδωσε τις κτήσεις του Γουέλφου. 

Μάλλον δεν μετέβη ποτέ στην Καρινθία & τη Βερόνα. Πέντε έτη μετά απεβίωσε και τον διαδέχθηκε ο Μπέρτολτ Β΄ των Τσέρινγκεν ως δούκας της Καρινθίας & μάργραβος της Βερόνας.

## Αναφορές


Κατηγορία:Οίκος των Ετσονιδών
Επαρχία Καλτασίνσκι

Η **Επαρχία Καλτασίνσκι** (ρωσικά: Калтаси́нский райо́н, Μπασκιρικά: Ҡалтасы районы) είναι μια διοικητική και δημοτική επαρχία (ραγιόν), μία από τις πενήντα τέσσερις στην Δημοκρατία του Μπασκορτοστάν στη Ρωσία. Βρίσκεται στα βορειοδυτικά της δημοκρατίας και συνορεύει με την επαρχία Γιαναούλσκι στα βόρεια, με την επαρχία Μπουραγιέφσκι στα ανατολικά και νοτιοανατολικά, με την επαρχία Ντιουρτγιουλίνσκι στο νότο, και με την επαρχία Κρασνοκάμσκι στα δυτικά. Η έκταση της επαρχίας είναι 1.548,35 τ.χλμ. Το διοικητικό κέντρο είναι η αγροτική περιοχή *([[Χωριό|σέλο]]*) Καλτάσι. Στην απογραφή του 2010, ο συνολικός πληθυσμός της περιοχής ήταν 26,268 κάτοικοι, με τον πληθυσμό του Καλτάσι να αντιπροσωπεύει το 16,8% του συνολικού πληθυσμού.

## Ιστορία
Η επαρχία ιδρύθηκε στις 20 Αυγούστου 1930.

## Διοικητική και δημοτική κατάσταση
Εντός του πλαισίου των διοικητικών διαιρέσεων, η επαρχία Καλτασίνσκι είναι μια από τις πενήντα τέσσερις στη Δημοκρατία του Μπασκορτοστάν. Η περιοχή χωρίζεται σε έντεκα σελσοβέτ, περιλαμβάνει εβδομήντα εννέα αγροτικές περιοχές. Ως δημοτική διαίρεση, η περιοχή έχει ενσωματωθεί στο Δημοτικό Διαμέρισμα Καλτασίνσκι. Τα έντεκα σελσοβέτ ενσωματώνονται ως έντεκα αγροτικοί οικισμοί εντός του δημοτικού διαμερίσματος. Το σέλο του Καλτάσι εξυπηρετεί ως το διοικητικό κέντρο της διοικητικής και δημοτικής επαρχίας.

## Παραπομπές


Κατηγορία:Επαρχίες της Δημοκρατίας του Μπασκορτοστάν
16 Horsepower

Οι **16 Horsepower** ήταν ένα αμερικανικό alternative country με έδρα το Ντένβερ, Κολοράντο. Ιδρύθηκε το 1992, από τους Ντέιβιντ Γιουτζίν Έντουαρντς και Πασκάλ Χάμπερτ, στο Λος Άντζελες της Καλιφόρνιας. To πρώτο στούντιο άλμπουμ που κυκλοφόρησαν ήταν το 1995, το  *Sackcloth 'N' Ashes*, ενώ το τελευταίο το 2003, ονόματι *Olden*, συνολικά κυκλοφόρησαν 7 στούντιο άλμπουμ. H μουσική τους έχει folk, rock και gospel στοιχεία. Τον Απρίλιο του 2005, το συγκρότημα διαλύθηκε, εξ αιτίας «πολιτικών και πνευματικών διαφορών», όπως δήλωσαν. Τα μέλη τους συγκροτήματος παρέμειναν ενεργά και συνέχισαν, δημιουργώντας τα συγκροτήματα Wovenhand και Lilium.

## Παραπομπές


## Εξωτερικοί σύνδεσμοι
* 16 Horsepower στο AllMusic
* 16 Horsepower στο MusicBrainz.org
* 16 Horsepower στο Discogs.com

Κατηγορία:Αμερικανικά μουσικά συγκροτήματα
Σαπάρ Ισάκοφ

Ο **Σαπάρ Τζουμακαντίροβιτς Ισάκοφ** (κιργιζικά: Сапар Жумакадырович (Жумакадыр уулу) Исаков, Sapar Jumaqadıroviç (Jumaqadır uulu) İsaqov, γεννηθείς στις 29 Ιουλίου 1977 στο Φρούνζε της πρώην Σοβιετικής Ένωσης) είναι Κιργίζιος πολιτικός, ο οποίος είναι Πρωθυπουργός από τις 26 Αυγούστου 2017 ως τις 19 Απριλίου 2018. Προηγουμένως ήταν επικεφαλής του προσωπικού για την προεδρία του Αλμάζμπεκ Αταμπάγιεφ.
Απολύθηκε από την πρωθυπουργία τον Απρίλιο του 2018 (από τον πρόεδρο) έπειτα από την καταψήφιση της κυβέρνησής του με πρόταση δυσπιστίας. 
Μετά την απομάκρυνσή του από την πρωθυπουργία, ο Ισάκοφ συνελήφθη στις 5 Ιουνίου 2018 κατηγορούμενος για διαφθορά και κακοδιαχείριση στα οικονομικά.

## Παραπομπές


Κατηγορία:Πρωθυπουργοί της Κιργιζίας
Κέντρο Ανοιχτής Προστασίας Ηλικιωμένων

μικρογραφία|ΚΑΠΗ στην Πυλαία Θεσσαλονίκης
Τα **ΚΑΠΗ** (**Κέντρα Ανοιχτής Προστασίας Ηλικιωμένων**) ,είναι ένας θεσμός που προασπίζει τα κοινωνικά δικαιώματα της τρίτης ηλικίας. Ιδρύθηκε το 1984 με νομοθετική πρωτοβουλία του Υπουργείου Υγείας και Προνοίας. Ο Θεσμός αναπτύχθηκε σταδιακά μέσω των οργανισμών τοπικής αυτοδιοίκησης, και διευρύνθηκε σε όλη τη χώρα ώστε ως το 2017 να λειτουργούν περισσότερα από 900 κέντρα. 

## Σκοπός
μικρογραφία|ΚΑΠΗ στον Τύλισσο Ηρακλείου
Ο σκοπός των ΚΑΠΗ είναι η πρόληψη ψυχολογικών και κοινωνικών προβλημάτων των ηλικιωμένων, η συνεργασία του κοινωνικού συνόλου και των ειδικών φορέων σχετικά με τα προβλήματα των ηλικιωμένων, και η υγειονομική πρόληψη.

## Υπηρεσίες
 
Τα ΚΑΠΗ προσφέρουν ψυχοσυναισθηματική στήριξη, κοινωνική φροντίδα στα άτομα της τρίτης ηλικίας, ιατροφαρμακευτική και Νοσοκομειακή Περίθαλψη. Επίσης σε όσους χρειάζεται προσφέρεται και φυσικοθεραπεία. Επιπλέον παρέχεται εργοθεραπεία και οργανωμένη ψυχαγωγία Τα ΚΑΠΗ βοηθάνε στην επιμόρφωση, στις διαλέξεις, στη μελέτη θεμάτων. Οργανώνουν επισκέψεις σε μουσεία, αρχαιολογικούς χώρους και κατασκηνώσεις.

Κατηγορία:Δημόσιες υπηρεσίες της Ελλάδας
Κατηγορία:Ψυχαγωγία στην Ελλάδα
Κατηγορία:Πρόληψη στην Ελλάδα
Capital Music

Η **Capital Music** είναι ελληνική δισκογραφική εταιρία που ιδρύθηκε από τον Υποχθόνιο (Τάσο Καρακώστα), τον Billy Sio και τον Skive (Χρήστο Τρυψιάνη) το 2010 στη Θεσσαλονίκη, ανήκει στη Minos EMI και έχει έδρα το Μαρούσι. Η εταιρεία παράγει μουσική από τον χώρο της ραπ, με απήχηση στους νέους.

## Δισκογραφία
*Billy Sio - *High Όσο Δεν Πάει* (2011)
*Υποχθόνιος - *Βρέχει Φράγκα* (2012)
*Υποχθόνιος & Skive - *Τριλογία* (2013)
*Light - *Nero Greco* (2015)
*MadClip - *O Amerikanos LP* (2017)
*Light - *Primo* (2017)
*Lil Barty & Ortiz - *1 to 6* (2018)
*FY - *Lingo* (2018)
*MadClip - *Super Trapper* (2019)
*Lil Barty - *EP* (2019)
*Fade & Ortiz - *Fade EP* (2019)
*FY - *Superstar* (2020)
*FY & Lil Barty - *Trapnest 2015* (2020)
*MadClip - *Super Trapper II* (2020)
*Light & Hawk - *Supernova* (2020)
*Thug Slime - *Crime Pays* (2020)
*Fade - *DDT* (2020)
*Light - *Immortale* (2021)
*Light - *Immortale (Deluxe Edition)* (2021)
*Lil Barty - *Love Scarz* (2021)
*Thug Slime - *Green Goblin* (2022)
*Scar & Thug Slime - *Goons* (2022)
*MadClip - *Money and Drugs Can’t Live In Poverty* (2022)
*Light - *Romeo* (2022)
*MadClip - *Money and Drugs Can’t Live In Poverty (Deluxe Edition)* (2022)
*Gio Melody & Skive - *Trapbnb* (2022)
*Norm, Mel & Ave - *Starlight* (2022)
*Thug Slime - *Only 4 The Slimes* (2022)
*Mel - *No Features* (2022)
*Alitiz - *Ghetto Famous* (2022)
*$ulee - *S.M.G.* (2023)
*$ulee & BabyJ - *Gia Mafia* (2023)
*Thug Slime & Destiny - *Sextape* (2023)
*Block 93 (Sp93, Tanto, Yanek) - *Blocko Gango* (2023)
*Block 93 (Sp93, Tanto, Yanek, Pitt) - *Invicta* (2023)
*Thug Slime - *In Vida In Muerte* (2024)
*Block 93 (Tanto) - *Blacklist* (2024) 
*Block 93 (Yanek) - *Public enemy* (2024)
*Light - *No cap* (2024)
*Block 93 (Yanek) - *Public enemy (Deluxe)* (2025)
*Block 93 (Sp93) - *Persona Non Grata* (2025)
*Bres - *Welcome To Athens* (2025)
*Light - *Capo Dei Capi* (2025)
*DPC - *Bandazanda* (2025)

## Παραπομπές


## Εξωτερικοί σύνδεσμοι
*Capital Music στο YouTube

Κατηγορία:Ελληνικές δισκογραφικές εταιρίες
Κατηγορία:Δισκογραφικές εταιρίες hip hop μουσικής
Κατηγορία:Hip hop
Ζακ Γκι Λαφοντάν

Ο **Ζακ Γκι Λαφοντάν** (Jack Guy Lafontant, γεννημένος στο Πορτ ο Πρενς στις 4 Απριλίου 1961) είναι πολιτικός από την Αϊτή και πρωθυπουργός από τον Μάρτιο του 2017.

## Βιογραφία και σταδιοδρομία
### Πρώτα χρόνια και σπουδές
Γεννήθηκε το 1961 στην πρωτεύουσα της Αϊτής. Σπούδασε ιατρική και ειδικεύτηκε στη γαστρεντερολογία και στην εσωτερική παθολογία. Έγινε καθηγητής Πανεπιστημίου και μέλος της Αϊτινής Ιατρικής Ένωσης και του Αμερικανικού Κολεγίου Γαστρεντερολογίας. 

### Πρωθυπουργία
Διορίστηκε στην πρωθυπουργία στις 22 Φεβρουαρίου 2017, και παρουσίασε την κυβέρνησή του στις 13 Μαρτίου 2017. Η κυβέρνησή του έλαβε ψήφο εμπιστοσύνης από την Γερουσία στις 16 Μαρτίου και από τη Βουλή στις 21 Μαρτίου, με 95 ψήφους υπέρ και 6 κατά και 2 αποχές. Την ίδια ημέρα που η κυβέρνησή του έλαβε ψήφο εμπιστοσύνης ανέλαβε καθήκοντα. Η θέση του ως πρωθυπουργού ήταν η πρώτη που κατέλαβε στην πολιτική του ζωή.

## Παραπομπές


Κατηγορία:Πρωθυπουργοί της Αϊτής
Σααντεντίν Ελ Οτμανί

Ο **Σααντεντίν Οτμανί** (Saadeddine Othmani, 16 Ιανουαρίου 1956-) είναι Μαροκινός πολιτικός και πρωθυπουργός του Μαρόκου από το 2017 έως το 2021. Προηγουμένως υπηρέτησε ως υπουργός Εξωτερικών από το 2012 ως το 2013.

## Βιογραφία και σταδιοδρομία
Γεννήθηκε το 1956 στην Ινεζγκάν, κοντά στο Αγαδίρ, της περιφέρειας Σους. Απέκτησε διδακτορικό στην Ιατρική από το Πανεπιστήμιο του Χασάν Β΄ της Καζαμπλάνκα το 1986, και στην ψυχιατρική το 1994. Απέκτησε επίσης πτυχία Μάστερ και DEA στις ισλαμικές σπουδές, το 1983, 1987 και το 1999. Συνέγραψε πολλά βιβλία ψυχολογίας και το ισλαμικό δίκαιο και εργάστηκε ως αρχισυντάκτης σε πολλά περιοδικά και εκδόσεις.  Το 2004, έπειτα από την αποχώρηση του Αμπντελκρίμ Αλχατίμπ από τα κοινά, ο Οτμανί έγινε αρχηγός του Κόμματος Δικαιοσύνης και Ανάπτυξης (PJD). Είναι επίσης βουλευτής του Ινεζγκάν.

Ήταν υπουργός Εξωτερικών από τις 3 Ιανουαρίου 2012 ως τις 10 Οκτωβρίου 2013 στην κυβέρνηση υπό το PJD.

Διορίστηκε πρωθυπουργός στις 17 Μαρτίου 2017, από τον βασιλιά Μοχάμεντ ΣΤ΄.
Στις 25 Μαρτίου 2017 ο Οτμανί ανακοίνωσε ότι η κυβέρνηση που θα ηγείτο θα συμπεριελάμβανε το PJD, τον Εθνικό Συναγερμό Ανεξάρτητων (RNI), το Λαϊκό Κίνημα (MP), την Συνταγματική Ένωση (UC), το Κόμμα της Προόδου και του Σοσιαλισμού (PPS) και την Σοσιαλιστική Ένωση των Λαϊκών Δυνάμεων (USFP). 

Η κυβέρνησή του σχηματίστηκε στις 5 Απριλίου 2017.

## Παραπομπές


Κατηγορία:Πρωθυπουργοί του Μαρόκου
Άγιος Παντελεήμονας Κέας

Η μονή **Άγιος Παντελεήμονας** στην Κέα βρίσκεται στην κορυφή του βουνού με το ίδιο όνομα. Τοποθετείται 12 χλμ μακριά από την Χώρα και σύμφωνα με μαρτυρίες χτίστηκε τον 16ο αιώνα από τον Άγιο Τιμόθεο επίσκοπο Ευρίπου. Αναπαλαιώθηκε τον επόμενο αιώνα. Σωσμένη είναι μόνο η εκκλησία της μονής που είναι αφιερωμένη στον Άγιο Ιωάννη τον Πρόδρομο. Η μονή αυτή φιλοξενούσε, άθικτη μέχρι το 1834 που διαλύθηκε από το οθωνικό καθεστώς, μια μικρή αδελφότητα. Ύστερα από το γεγονός αυτό ότι απέμεινε πέρασε στα χέρια του δήμου Κέας. Έχει καταχωρηθεί ανάμεσα στις αρχαιότητες με νόμο διότι βρίσκεται επάνω στον βωμό του Ικμαίου Διός επάνω στο όρος του Αγίου Παντελεήμονα.

## Δομή κτισμάτων
Σύμφωνα με τον Αριστείδη Πανώτη που τη δεκαετία του '50 άρχισε να μελετά τα αρχαία της νήσου και το 1953 μετέβη στη μονή, το καθολικό της είναι ένας ελεύθερος σταυρός και ανήκει στη βυζαντινή περίοδο. Η μελέτη αυτή ξεχώρισε από τα κελιά το «μαγκιπείο» (μαγειρείο) με το «φωτάναμα» χρονολογημένο τον 17ο αιώνα, τον μισογκρεμισμένο πύργο που σύμφωνα με αυτήν χρησίμευε ως φρυκτωρία στα βυζαντινά χρόνια καθώς έβλεπε από τη νήσο του Σαν Τζώρτζη μέχρι το Καβοντόρο στο Αιγαίο. Εικάζεται και πάλι από τον Πανώτη ότι υπάρχουν στα δυο πρώτα κτίσματα μεταγενέστερες αναπαλαιώσεις της κοίμησης του Αγίου Τιμοθέου το 1590, ενώ το 1626 η μονή απέκτησε σταυροπηγιακή τιμή από το Πατριαρχείο.

## Ο «κτήτορας» της μονής και η σπηλιά στον Λούρο
Μέσα από διηγήσεις των ντόπιων ο Πανώτης προσπάθησε να εντοπίσει και το σημείο ταφής του Αγίου Τιμοθέου. Απέκλεισε το ιερό και τον ναό, που αναφέρει η παράδοση, λόγω του βραχώδους του εδάφους. Βάσει των αναφορών, ο Άγιος Τιμόθεος τα καλοκαίρια πήγαινε στο σπήλαιο του Λούρου, 300 μέτρα μακρύτερα από τη μονή, όπου του αποδίδεται πως έκανε θαύματα. Σύμφωνα με τις αναφορές για να φτάσει κανείς στην περιοχή της μονής και του σπηλαίου έπρεπε να περνά από εξαιρετικά δύσβατη περιοχή με βράχια αρχικά και ύστερα πυκνή βλάστηση. Το 1991, έναν χρόνο αργότερα από τον εορτασμό της μετακίνησης της κάρας του αγίου στο νησί και των 400 χρόνων από την «κοίμησή» του, άνοιξε δρόμος για τους προσκυνητές της μονής και κατασκευάστηκε πλατεία έξω από τη σπηλιά.

## Παραπομπές


Κατηγορία:Κέα
Κατηγορία:Μοναστήρια στις Κυκλάδες
Άνω Καλλιθέα (αποσαφήνιση)

Με την ονομασία **Άνω Καλλιθέα** απαντώνται δύο οικισμοί της Ελλάδας:

* η Άνω Καλλιθέα Αχαΐας
* η Άνω Καλλιθέα Φθιώτιδας

## Δείτε επίσης
* Καλλιθέα

Κατηγορία:Αποσαφηνίσεις ελληνικών τοπωνυμίων
Κατάλογος αρχηγών κυβέρνησης του Μαρόκου

Ακολουθεί ένας **κατάλογος με τους αρχηγούς κυβερνήσεων του [[Μαρόκο]]υ** από τη θεσμοθέτηση του αξιώματος του Προέδρου της Κυβέρνησης του Μαρόκου το 1955, μέχρι σήμερα.
Ο Μοχάμεντ Καρίμ Λαμρανί υπηρέτησε τρεις φορές στο αξίωμα του πρωθυπουργού (μη συνεχόμενες θητείες).

## Κλειδί
;*Πολιτικά κόμματα*
*
*
*
*
*
*

;*Άλλοι σχηματισμοί*
*

## Κατάλογος

## Σημειώσεις


## Εξωτερικοί σύνδεσμοι
*World Statesmen - Morocco
Τβόροϊρι

thumb|Η εκκλησία του Τβόροϊρι
Το **Τβόροϊρι** () είναι ένα χωριό των Νήσων Φερόες. Το Τβόροϊρι βρίσκεται στη βόρεια πλευρά του φιόρδ Trongisvágsfjørður, στην ανατολική ακτή του Σούντουροϊ. Το χωριό έχει 863 κατοίκους (εκτίμηση 1-2025). Το Τβόροϊρι μαζί με τα χωριά Φρόμπα, Τρόνγκισβαγκουρ, Ørðavíkarlíð και Øravík αποτελούν τον Δήμο του Τβόροϊρι.
Η εκκλησία του Τβόροϊρι κατασκευάστηκε στη Νορβηγία και μεταφέρθηκε στο Τβόροϊρι το 1907 όπου και αποπερατώθηκε, και το 1908 λειτούργησε. Η παλιά εκκλησία μεταφέρθηκε στο Σάντβικ.

## Τρόνγκισβαγκουρ
Το Τβόροϊρι έχει δύο γειτονικά χωριά τα οποία έχουν μεγαλώσει μαζί με το Τβόροϊρι, με το Τβόροϊρι να βρίσκεται ανάμεσα. Το Τρόνγκισβαγκουρ βρίσκεται δυτικά, γύρω από το φιόρδ και στην κοιλάδα Trongisvágsbotnur. Το γήπεδο της ΤΒ Τβόροϊρι βρίσκεται στο Τρόνγκισβαγκουρ. Το πρώην γήπεδο ποδοσφαίρου της ΤΒ Τβόροϊρι βρισκόταν στο Sevmýri στο Τβόροϊρι.

## Φρόμπα
Το άλλο γειτονικό χωριό ονομάζεται Φρόμπα. Βρίσκεται ανατολικά στη βόρεια πλευρά του φιόρδ, στην ίδια πλευρά με το Τβόροϊρι. Ο ποιητής Poul F. Joensen είχε το σπίτι του στο Φρόμπα και υπάρχει ένα μνημείο του εκεί. Το Φρόμπα και το Τρόνγκισβαγκουρ είναι παλαιότερα χωριά από το Τβόροϊρι.

## Ιστορία

Όταν το μονοπώλιο καταργήθηκε το 1856, ιδρύθηκαν ιδιωτικές εταιρείες στο Τβόροϊρι. Μία από αυτές έγινε η μεγαλύτερη στις Φερόες. Είχε 20 καταστήματα και 30 πλοία. Στο Τβόροϊρι υπάρχει ένα μεγάλο εργοστάσιο φιλέτων ψαριών το οποίο ξεκίνησε την παραγωγή το 1975.

## Μεταφορές

Υπάρχει ένα πορθμείο που συνδέει το Σούντουροϊ με τα υπόλοιπα νησιά. Το MS Smyril εκτελεί δρομολόγια δύο έως τρεις φορές την ημέρα μεταξύ του Τόρσχαβν και του Σούντουροϊ. Το λιμάνι στο Σούντουροϊ βρίσκεται στο Krambatangi στη νότια πλευρά του φιόρδ Trongisvágsfjørður. Το ταξίδι διαρκεί δύο ώρες. Υπάρχουν δύο γραμμές λεωφορείων στο Σούντουροϊ, η γραμμή 701 μεταξύ Φάμιν και Σάντβικ (η βόρεια γραμμή) και η γραμμή 700 μεταξύ Τβόροϊρι και Σούμπα (η νότια γραμμή). Υπάρχει ένα ελικοδρόμιο στο Φρόμπα με πτήσεις για το Τόρσχαβν και το αεροδρόμιο του Βάγκαρ.

## Αθλητισμός

Ο ποδοσφαιρικός σύλλογος ΤΒ Τβόροϊρι ιδρύθηκε το 1892 και είναι ο πρώτος ποδοσφαιρικός σύλλογος στις Φερόες. Το όνομα TB χρησιμοποιείται επίσης στο βόλεϊ. Η λέσχη του βόλεϊ ήταν θυγατρική λέσχη της ΤΒ Τβόροϊρι, αλλά το 2016 έγινε ανεξάρτητος σύλλογος με το όνομα TB Flogbóltur. Τον Δεκέμβριο του 2016 οι τρεις ποδοσφαιρικοί σύλλογοι της νήσου Σούντουροϊ: η TB, η ΦΚ Σούντοροϊ και η Royn συμφώνησαν να ενταχθούν σε ένα σύλλογο. Η νέα λέσχη θα πάρει ένα νέο όνομα για τη σεζόν 2018, για την σεζόν του 2017 το όνομα είναι TB/FC Suðuroy/Royn.

Υπάρχει μια λέσχη κωπηλασίας η Froðbiar Sóknar Róðrarfelag, η οποία ιδρύθηκε το 1934. Καθώς και ένας κολυμβητικός όμιλος για όλο το νησί, ο οποίος ονομάζεται Susvim ή Suðuroyar Svimjifelag.

## Παραπομπές


## Εξωτερικοί σύνδεσμοι

* Τβόροϊρι 

Κατηγορία:Γεωγραφία των Νήσων Φερόες
Ντέιρα

Η **Ντέιρα** ήταν ένα Κέλτικο βασίλειο το οποίο καταγράφεται για πρώτη φορά από τους Αγγλοσάξονες (559) και διήρκησε μέχρι το 664. Στην βόρεια Αγγλία καταγράφεται με τον ίδιο τρόπο επίθεση Άγγλων πολεμιστών το τρίτο τέταρτο του 5ου αιώνα στην κοιλάδα του Ντέρβεντ. Τα όρια της επεκτείνονταν από τον Χάμπερ μέχρι τον Τί και από την θάλασσα μέχρι τα δυτικά της κοιλάδας της Γιορκ δηλαδή στις ανατολικές Βρετανικές ακτές νότια από την Βερνικία, συγχωνεύτηκε αργότερα με το βασίλειο της Βερνικίας δημιουργώντας το ευρύτερο ηγεμονικό βασίλειο της Νορθουμβρίας.
Το όνομα της είναι Κέλτικη προέλευση από την Βρετανική πόλη *Νταρού* που μεταφράζεται ως *"δρυς"*, σε κάθε περίπτωση αναφέρεται στον *"λαό των Ντερβάντ"*, η σημερινή πόλη Ντουάρ προέρχεται από την ίδια λέξη. 

Ο συγγραφέας του 12ου αιώνα Σιμεών του Νταρχάμ αναφέρει ότι επεκτεινόταν από τον Χάμπερ μέχρι τον Τί αλλά η γη βόρεια του Τί ήταν άχρηστη, το βασίλειο επικεντρώθηκε γύρω από την πρωτεύουσα Εμπορακούμ το οποίο ονομαζόταν Εβρώ, το όνομα το πήρε από τον βασιλιά Έντουιν.
Ο πρώτος Άγγλος βασιλιάς της Ντέιρα που καταγράφεται τον 6ο αιώνα ήταν ο Αέλα της Ντέιρα τον 6ο αιώνα μετά την κατάκτηση της περιοχής από τους Βρετανούς (581). Μετά τον θάνατο του η Ντέιρα υποτάχθηκε στον Εθελφρίδος της Βερνικίας που ένωσε τα δυο βασίλεια στην Νορθουμβρία, ο Έθελφριθ βασίλευσε μέχρι την άνοδο του γιου του Αέλα Έντουιν της Νορθουμβρίας (617) που βασίλευσε στα δυο ενωμένα βασίλεια μέχρι το 633.
Ο Όσρικ της Ντέιρα ανιψιός του Έντουιν βασίλευσε στην Ντέιρα μετά τον Έντουιν αλλά ο γιος του Οσουίν της Ντέιρα θανατώθηκε από τον Οσουί της Νορθουμβρίας (651), τα επόμενα χρόνια η Ντέιρα κυβερνήθηκε από τον Έθελβαλντ της Ντέιρα γιο του Αγίου Όσβαλντ.
Ο Βέδας έγραψε για την Ντέιρα στο έργο του *"Εκκλησιαστική Ιστορία"* που ολοκληρώθηκε το 731.

## Βασιλείς της Ντέιρα

Οι βασιλείς της Ντέιρα προέρχονταν από δυο δυναστείες, την δυναστεία της Ντέιρα και την δυναστεία της Βερνικίας

### Δυναστεία της Ντέιρα

*Αέλα της Ντέιρα
*Έθελρικ της Ντέιρα

### Δυναστεία της Βερνικίας

*Εθελφρίδος της Βερνικίας

### Δυναστεία της Ντέιρα

*Έντουιν της Νορθουμβρίας
*Όσρικ της Ντέιρα

### Δυναστεία της Βερνικίας

*Άγιος Οσβάλδος
*Οσουί της Νορθουμβρίας

### Δυναστεία της Ντέιρα

*Οσουίν της Ντέιρα

### Δυναστεία της Βερνικίας

*Έθελβαλντ της Ντέιρα
*Οσουί της Νορθουμβρίας
*Άλφριθ
*Έλφγουιν της Ντέιρα

## Γενεαλογικό δέντρο των Οίκων της Βερνικίας και της Ντέιρα

## Παραπομπές
 		


## Πηγές

*Higham, N.J. (1993). The Kingdom of Northumbria AD 350–1100. Stroud: Sutton. ISBN 0-86299-730-5
*Mackenzie, E.; Ross, M. (1834), An Historical, Topographical, and Descriptive View of the County Palatine of Durham, I, Newcastle upon Tyne: Mackenzie and Dent, p. xi, retrieved 2008-07-23
*Geake, Helen & Kenny, Jonathan (eds.) (2000). Early Deira: Archaeological studies of the East Riding in the fourth to ninth centuries AD. Oxford: Oxbow.

Κατηγορία:Περιοχές της Αγγλίας
Κατηγορία:Ιστορία της Αγγλίας
Αέλα της Ντέιρα

Ο **Αέλα της Ντέιρα** (*Ella*, πέθανε το 588) βασιλιάς της Ντέιρα (559 - 588) ήταν ο πρώτος βασιλιάς της Ντέιρα και ο ιδρυτής της δυναστείας της Ντέιρα, ένας από τους γιους του ήταν ο Έντουιν της Νορθουμβρίας και μια από τις κόρες του η Άχα της Ντέιρα που παντρεύτηκε τον Εθελφρίδος της Βερνικίας. Υπάρχουν πολλές αρχαιολογικές ενδείξεις για την εγκατάσταση Αγγλοσαξονικού πληθυσμού στις ανατολικές ακτές της Γιορκσάιρ στα τέλη του 5ου αιώνα.

Το Αγγλοσαξωνικό χρονικό και η *"Βρεττανική Ιστορία"* τον αναφέρουν σαν γιο του Ίφφι ενώ τα ίχνη του γενεαλογικού του δέντρου φτάνουν μέχρι τον Όντιν. Η Βρετανική Ιστορία τονίζει τον ρόλο κάποιου Σοεμίλ ο οποίος *"διαχώρισε την Ντέιρα από την Βερνικία"* και ήταν προ-προ-προπάππους του Αέλα. Ο Βέδας ισχυρίζεται ότι ήταν ένας από τους βασιλείς την εποχή της αποστολής του πάπα Γρηγορίου Α΄ (597) 
Δεν είναι γνωστές πολλές πηγές σχετικά με την περίοδο της βασιλείας του Αέλα αλλά αναφέρεται σε διάσημα Σκανδιναβικά Σάγκας του 13ου αιώνα η επίσκεψη του σε έναν διάσημο ήρωα χωρικό με το όνομα Ρέφ. O Αέλα επίσης ήταν ένας από τους πρωταγωνιστές στο έργο του Τζόφρι Σώσερ *"Ο άντρας του αφηγήματος του νόμου"* στις *Ιστορίες του Καντέρμπερι*. Το Αγγλοσαξωνικό χρονικό αναφέρει επιπλέον ότι έγινε βασιλιάς την ίδια χρονιά με τον Κιούλιν του Ουέσσεξ (560) την χρονιά που πέθανε ο Ίδα της Βερνικίας και βασίλευσε 30 χρόνια, αναφέρει επιπλέον ότι πέθανε το 588 και τον διαδέχθηκε ο Έθελρικ της Ντέιρα. Ο Ιωάννης του Γούστερ για να εναρμονήσει τις ημερομηνίες με βάση την αναφορά του χρονικού αναφέρει ότι ανέβηκε στον θρόνο το 559.

## Παραπομπές
 		


## Εξωτερικοί σύνδεσμοι

*Αέλα της Ντέιρα

Κατηγορία:Βασιλείς της Ντέιρα
Έθελρικ της Ντέιρα

Ο **Έθελρικ της Ντέιρα** (*Æthelric*, ... - π. 604) βασιλιάς της Ντέιρα (περί το 588 - περί το 604) ήταν μεγαλύτερος γιος και διάδοχος του Αέλα της Ντέιρα αλλά η ιστορική του ύπαρξη αμφισβητείται. Το Αγγλοσαξωνικό χρονικό στο *έγγραφο Α* αναφέρει ότι τον Αέλα της Ντέιρα διαδέχθηκε ο μεγαλύτερος γιος του Έθελρικ (588). Ο Βέδας αναφέρει αντίστοιχα ότι το έτος 604 δέχθηκε επίθεση και ανατράπηκε από τον Εθελφρίδος της Βερνικίας αλλά οι συνθήκες παραμένουν ανεξιχνίαστες. Το γεγονός ότι ο Έντουιν της Νορθουμβρίας ένας από τους μικρότερους αδελφούς του Έθελρικ εξορίστηκε δείχνει ότι πραγματικά ο Έθελφριθ είχε κατακτήσει εκείνη την χρονιά την Ντέιρα και ο ίδιος ο Έθελρικ έπεσε στην μάχη. Ο Έθελφριθ κυβέρνησε τα δυο βασίλεια την Ντέρια και την Βερνικία σε ένα ενωμένο βασίλειο το οποίο ονομάστηκε Νορθουμβρία μέχρι την εποχή που σκοτώθηκε και ο ίδιος σε μάχη (616) και αποκαταστάθηκε η βασιλική δυναστεία της Ντέιρα από τον Έντουιν εξόριστο αδελφό του Έθελρικ. 

## Παραπομπές
 		


## Πηγές

*Kirby, D.P. The Earliest English Kings. London, 1991. 56-8.
*Miller, M. "The dates of Deira." Anglo-Saxon England 8 (1979): 35–61.
*Yorke, Barbara. Kings and Kingdoms of Early Anglo-Saxon England. London, 1990. p. 77.

Κατηγορία:Βασιλείς της Ντέιρα
Give Peace a Chance

To ***Give Peace a Chance*** είναι αντιπολεμικό τραγούδι του Τζον Λένον, το οποίο κυκλοφόρησε και ως single, από τους Plastic Ono Band το 1969. Είναι το πρώτο σόλο του Λένον, ενόσω βρισκόταν ακόμα στους The Beatles. Το κομμάτι έγινε ύμνος του αμερικανικού αντιπολεμικού κινήματος κατά τη δεκαετία του 1970. 

Το κομμάτι αρχικά κυκλοφόρησε ως δημιουργία των Λένον-ΜακΚάρτνεϋ, αλλά γράφτηκε από τον Λένον, κατά τη διάρκεια της διαμαρτυρίας σε κρεβάτι με τη Γιόκο Όνο, στο Κεμπέκ του Καναδά, στο ταξίδι του μέλιτος. Επίσης, το τραγούδι πρώτη φορά ερμηνεύθηκε εκεί. Στα αμερικανικά charts Billboard Hot 100, έφτασε στο νούμερο 14, ενώ στα βρετανικά έφτασε στο νούμερο 2. Το κομμάτι από τη στιγμή της κυκλοφορίας του έχει διασκευαστεί δεκάδες φορές. 

## Παραπομπές


## Εξωτερικοί σύνδεσμοι
* Give Peace a Chance στο AzLyrics.com

Κατηγορία:Τραγούδια του 1969
Κατηγορία:Singles του 1969
Κατηγορία:Αντιπολεμικά τραγούδια
Κατηγορία:Τραγούδια του Τζον Λένον
Κατηγορία:Singles της Apple Records
Κατηγορία:Ειρήνη
Κατηγορία:Τραγούδια διαμαρτυρίας
Νικηφόρος Λυκάων

Ο **Νικηφόρος Λυκάων** ή **Λαλάκων** ήταν Βυζαντινός πρωτοσπαθάριος και στρατηγός της Ναϊσσού προς το 1050. Είναι γνωστός μόνο από διασωζόμενο μολυβδόβουλλό του.

## Παραπομπές


## Εξωτερικοί σύνδεσμοι
* Nikephoros Lykaon (or Lalakon), protospatharios and strategos of Nisos (eleventh century) , από την ιστοσελίδα: staging.doaks.org - "Dumbarton Oaks. Research Library and Collection", φωτογραφίες μολυβδόβουλλου: Όψη 1 , Όψη 2.

Κατηγορία:Βυζαντινοί του 11ου αιώνα
Κατηγορία:Βυζαντινοί κυβερνήτες
Κατηγορία:11ος αιώνας στη Σερβία
Κατηγορία:Ιστορία του Νις
Κατηγορία:Βυζαντινή Σερβία
Όσρικ της Ντέιρα

Ο **Όσρικ της Ντέιρα** (*Osric*, πέθανε το 634) βασιλιάς της Ντέιρα (633-634) ενός βασιλείου στην κεντρική Αγγλία ήταν γιος του Έθελρικ της Ντέιρα και πατέρας του Οσουίν της Ντέιρα. Διαδέχθηκε στην Ντέιρα τον πρώτο ξάδελφο του Έντουιν της Νορθουμβρίας που σκοτώθηκε σε μάχη εναντίον του Καντβαλλόν-άπ-Καντφάν βασιλιά της Γκουινέντ και του Πέντα της Μερκίας (633), ο Έντουιν ήταν βασιλιάς τόσο στην Ντέιρα όσο και στη Βερνικία. Τη Βερνικία κληρονόμησε αντίστοιχα ο Έανφριθ της Βερνικίας αλλά πέθαναν και οι δυο σε μάχη μέσα σε έναν χρόνο. Ο Βέδας αναφέρει ότι αν και ο προκάτοχος του Έντουιν είχε βαπτιστεί χριστιανός και είχε ξεκινήσει την διάδοση της θρησκείας, οι διάδοχοι του όταν ανέβηκαν στον θρόνο και στα δυο βασίλεια επέστρεψαν στον παγανισμό.

Ο Καντβαλλόν συνέχισε ωστόσο τις επιδρομές του στην Νορθουμβρία και στα δυο βασίλεια, ο Βέδας αναφέρει ότι ο Όσρικ πολιόρκησε τον Καντβαλλόν, αλλά εκείνος *"δραπέτευσε και στην συνέχεια σε μια αιφνίδια επίθεση κατέστρεψε τον ίδιο τον Όσρικ και ολόκληρο τον στρατό του"*.
Η χρονιά στην οποία βασίλευσε ο Όσρικ αμφισβητείται από τους ιστορικούς, και οι δυο βασιλείς δεν καταγράφονται στους καταλόγους επειδή θεωρήθηκε τεράστια ντροπή η επιστροφή τους στον παγανισμό. Το έτος που βασίλευσαν προστέθηκε στην βασιλεία του Αγίου Όσβαλντ μικρότερου αδελφού του Έανφριθ ο οποίος αμέσως μετά την ίδια χρονιά νίκησε και σκότωσε τον Καντβαλλόν κληρονομώντας τα δυο βασίλεια, τα ένωσε οριστικά στο βασίλειο της Νορθουμβρίας.
Γιος του ήταν ο μετέπειτα βασιλιάς Οσουίν της Ντέιρα.

## Πηγές
* Bede, Ecclesiastical History of the English People, Book III, Chapter I.

## Εξωτερικοί σύνδεσμοι
* Όσρικ 

Κατηγορία:Βασιλείς της Ντέιρα
Plastic Ono Band

Οι **Plastic Ono Band** είναι συγκρότημα που δημιουργήθηκε από τον Τζον Λένον και τη Γιόκο Όνο το 1969, ως όχημα της συνεργασίας και της σόλο καριέρας του καθένα. Οι δύο τους συνδέονταν σε καλλιτεχνικό και προσωπικό επίπεδο από το 1968, συνεργαζόμενοι σε διάφορες πειραματικές κυκλοφορίες. Έτσι, μετά τον γάμο τους, το 1969, δημιούργησαν αυτό το σχήμα. Γνωστά τραγούδια του Λένον, μετά την εποχή του στους The Beatles, κυκλοφόρησαν από αυτό το συγκρότημα, όπως το God και το Working Class Hero.

Κατά τη διάρκεια της ύπαρξης του, το συγκρότημα συνεργάστηκε με γνωστούς καλλιτέχνες όπως ο Έρικ Κλάπτον, ο Κλάους Βούρμαν, ο Άλαν Γουάιτ, ο Μπίλι Πρέστον, καθώς και τα πρώην μέλη των The Beatles, Ρίνγκο Σταρ και Τζορτζ Χάρισον. Το συγκρότημα κυκλοφόρησε επτά στούντιο άλμπουμ από το 1970 έως και το 1974, οπότε και διαλύθηκε. Ωστόσο, από το 2009, ξεκίνησε ξανά να υφίσταται από την Όνο και τον Σον Λένον, τον γιο τους, κυκλοφορώντας άλλα δύο στούντιο άλμπουμ.

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Αγγλικά rock συγκροτήματα
Κατηγορία:Τζον Λένον
Γκέιτεν Ματαράτσο

Ο **Γκέιτεν Τζον Ματαράτσο** (, 8 Σεπτεμβρίου 2002) είναι Αμερικανός ηθοποιός και έγινε γνωστός από την σειρά Stranger Things του Netflix. Ξεκίνησε την καριέρα του στη σκηνή του Μπρόντγουεϊ ως Μπέντζαμιν στο έργο Πρισίλα, Βασίλισσα της ερήμου. Επίσης έπαιξε τον ρόλο του Γκαβρός στο Οι Άθλιοι. Σήμερα υποδύεται τον ρόλο του Ντάστιν Χέντερσον στην δραματική σειρά επιστημονικής φαντασίας Stranger Things του Netflix.

## Προσωπική ζωή
Ο Γκέιτεν Ματαράτσο έχει μια μεγαλύτερη αδελφή και έναν μικρότερο αδελφό. Ο Γκέιτεν έχει κλειδοκρανιακή δυσπλασία, ένα χαρακτηριστικό που μοιράζεται με το χαρακτήρα που υποδύεται στο Stranger Things. Χρησιμοποιεί τις οδοντοστοιχίες ως αποτέλεσμα της κατάστασής του και χρησιμοποιεί τη θέση της διασημότητας για να αυξήσει την ευαισθητοποίησή για την ασθένεια.

## Φιλανθρωπία
Ο Ματαράτσο χρησιμοποιεί την πλατφόρμα του για να αυξήσει την ευαισθητοποίηση για την κλειδοκρανιακή δυσπλασία και να βοηθήσει στην συγκέντρωση χρημάτων για το CCD Smiles, μια οργάνωση που βοηθά στην κάλυψη των δαπανών για στοματικές χειρουργικές επεμβάσεις για όσους πάσχουν από την πάθηση. Ο Ματαράτσο ξεκίνησε επίσης μια σειρά απο μπλουζάκια, των οποίων τα έσοδα από τις πωλήσεις θα χορηγούνται στο CCD Smiles. Στα προφίλ του στα μέσα κοινωνικής δικτύωσης, ο Ματαράτσο πληροφορεί τους οπαδούς του για το πώς γίνεται η δωρεά χρημάτων στο CCD Smiles και ενημερώνει για τις διάφορες εκδηλώσεις στις οποίες θα συμμετάσχει. Πρόσφατα, η αδελφή του ξεκίνησε επίσης μια εκστρατεία στο Facebook για να συγκεντρώσει χρήματα για την οργάνωση.

## Παραπομπές


Κατηγορία:Αμερικανοί ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Αδόλφος ΣΤ΄ του Μπεργκ

Ο **Αδόλφος ΣΤ΄**, γερμ. Adolf VI (γενν. πριν το 1176 - απεβ. 7 Αυγούστου 1218) από τον Οίκο του Μπεργκ ήταν κόμης του Μπεργκ.

## Βιογραφία
Ήταν ο πρωτότοκος γιος του Ένγκελμπερτ Α΄ κόμη του Μπεργκ και της Μαργαρίτας του Γκέλντερς. Αδελφός του ήταν ο Ένγκελμπερτ Β΄ κόμης του Μπεργκ, Α΄ ως αρχιεπίσκοπος της Κολωνίας, ο μετέπειτα άγιος.

Το 1212 έλαβε μέρος στην Σταυροφορία κατά των Αλβιγινών (Καθαρών), στο Λανγκεντόκ.

To 1218 έφυγε με την Ε΄ Σταυροφορία στην Αίγυπτο, όπου ήταν αρχηγός των στρατευμάτων του Κάτω-Ρήνου και της Φρισίας. Στη Δαμιέττη, στο Δέλτα του Νείλου ασθένησε από επιδημία και απεβίωσε. Τον διαδέχθηκε πρώτα ο αδελφός του Ένγκελμπερτ Β΄ ως κόμης του Μπεργκ και μετά η κόρη του Μαργαρίτα. Με τον γάμο της με τον Ερρίκο Δ΄ η κομητεία πέρασε στον Οίκο του Λίμπουργκ.

## Οικογένεια
Νυμφεύτηκε τη Μπέρτα, κόρη του Ερρίκου Β΄ φον Ζάυν και είχε τέκνο:
* Ίρμαγκαρτ απεβ. 1248/49, κόμισσα του Μπεργκ. Παντρεύτηκε τον Ερρίκο Δ΄ δούκα του Λίμπουργκ. Το 1215 έλαβε το βασιλικό ανάκτορο (kaiserpfalz) στο Κάιζερσβερτ.

## Παραπομπές


## Εξωτερικοί σύνδεσμοι
*genealogie-mittelalter.de

Κατηγορία:Οίκος του Μπεργκ (Γερμανία)
Η ψυχή και το σώμα

***Η ψυχή και το σώμα*** (πρωτότυπος τίτλος: ***Testről és lélekről***) είναι ουγγρική δραματική ταινία του 2017 σε σκηνοθεσία και σενάριο της Ίλντικο Ένιεντι.

## Πλοκή
Η Μαρία και ο Έντρε εργάζονται στην ίδια εταιρεία, σε ένα σφαγείο. Μετά από μία εξέταση από ψυχολόγο, ανακαλύπτουν ότι βλέπουν το ίδιο όνειρο κάθε βραδυ: συναντιούνται ως ελάφια σε ένα χιονισμένο δάσος.

Μετά από αυτό, συζητούν το γεγονός και ένα βράδυ αποφασίζουν να κοιμηθούν στο ίδιο δωμάτιο, ωστόσο αυτό δεν είναι εφικτό. Την επόμενη μέρα, ο Έντρε της λέει να μη συνεχίσουν. Η Μαρία απογοητεύεται και προσπαθεί με διάφορους τρόπους να το ξεπεράσει. Ο Έντρε ξεκινά να έχει ερωτικές σχέσεις με μία γυναίκα, ωστόσο δεν μπορεί να ανταποκριθεί. 

Μία νύχτα, η Μαρία κάνει απόπειρα αυτοκτονίας και μετά από λίγο ο Έντρε την καλεί στο σπίτι του. Εκείνη πηγαίνει και έρχονται σε ερωτική επαφή. Την επόμενη μέρα, εκείνος την ρωτάει τι ονειρεύτηκε το προηγούμενο βράδυ, καθώς ο ίδιος δεν μπορεί να θυμηθεί, και εκείνη του απαντά το ίδιο.

## Διανομή
*Γκέζα Μορτσάνι ως Έντρε
*Αλεξάντρα Μπόρμπεϊ ως Μαρία
*Ζόλταν Σνάιντερ ως Γένι
*Έρβιν Νάγκι ως Σάνι

## Βραβεία/Διακρίσεις
Η ταινία κέρδισε τη Χρυσή Άρκτο, το FIPRESCI και το Βραβείο της Οικουμενικής Επιτροπής στο φεστιβάλ του Βερολίνου.

Ήταν υποψήφια για το Όσκαρ Καλύτερης Ξενόγλωσσης Ταινίας στα 90ά βραβεία Όσκαρ. 

Στα Ευρωπαϊκά Βραβεία Κινηματογράφου κέρδισε στην κατηγορία καλύτερης ηθοποιού (Αλεξάντρα Μπορμπέλι) και ήταν υποψήφια στις κατηγορίες: καλύτερης ταινίας, σκηνοθέτη και σεναριογράφου.

## Παραπομπές


Κατηγορία:Ουγγρικές ταινίες
Κατηγορία:Ουγγρόφωνες ταινίες
Κατηγορία:Ταινίες γυρισμένες στην Ουγγαρία
Κατηγορία:Νικητές Χρυσής Άρκτου
Κατηγορία:Ταινίες του 2017
Κονάκια Τρικάλων

Τα **Κονάκια** είναι οικισμός του Δήμου Μετεώρων (πρώην Καλαμπάκας) στην Θεσσαλία και την Περιφερειακή Ενότητα Τρικάλων ο οποίος απογράφεται ως ξεχωριστός για πρώτη φορά το 2001 στο τότε Τοπικό Διαμέρισμα Κρανέας. Ο πληθυσμός τους σύμφωνα με την απογραφή του 2011 είναι 18 κάτοικοι ενώ με αυτήν του 2001 ήταν 66.

## Παραπομπές


Κατηγορία:Χωριά της περιφερειακής ενότητας Τρικάλων
Κατηγορία:Κοινότητα Ασπροποτάμου Τρικάλων
Κατηγορία:Δήμος Μετεώρων
Μπρούνο Β΄ της Κολωνίας

O **Μπρούνο Β΄**, γερμ. Bruno III (π. 1100 - 1137) από τον Οίκο του Μπεργκ ήταν αρχιεπίσκοπος της Κολωνίας (1131-37).

## Βιογραφία
Ήταν γιος του Αδόλφου Γ΄ κόμη του Μπεργκ και της Αδελαΐδας, κόρης του Ντήτριχ Β΄ κόμη της Κλέβης. Το 1119 αναφέρεται ως κοσμήτορας του καθεδρικού της Κολωνίας και το 1127 κοσμήτορας του Αγ. Γκέρεον στην Κολωνία. Το 1130, αν και εκλέχθηκε αρχιεπίσκοπος του Τρηρ, αρνήθηκε να αναλάβει τη θέση.

Το 1131 εκλέχθηκε, από τον Λοθάριο των Καρολιδών της Φραγκίας και έναν αντιπρόσωπο (legatus) του πάππα, ως αρχιεπίσκοπος της Κολωνίας. Το 1133 μετέτρεψε το ενδιαίτημά του στο Άλτενμπεργκ σε μονή. Ακολούθησε τον Λοθάριο στην εκστρατεία του εναντίον τού Ρογήρου Β΄ των Ωτβίλ της Σικελίας και απεβίωσε στην Απουλία το 1137.

## Παραπομπές


## Πηγές
* Schmale, “Anfänge.” – Tyroller, “Genealogie.”

Κατηγορία:Οίκος του Μπεργκ (Γερμανία)
Πρωτάθλημα χειροσφαίρισης Α1 εθνικής κατηγορίας ανδρών 1991-1992

Το **[[Πρωτάθλημα Ελλάδας χειροσφαίρισης ανδρών|πρωτάθλημα Α1΄ Εθνικής κατηγορίας χάντμπολ ανδρών]]** της περιόδου **1991–92** ήταν το 3ο από την καθιέρωση της Α1 και συνολικά το 15ο πρωτάθλημα Ελλάδος στην ιστορία του χάντμπολ (μαζί με τα δυο πρωταθλήματα που είχε διοργανώσει ο ΣΕΓΑΣ). Πρωταθλητής αναδείχθηκε για όγδοη φορά στην ιστορία του θεσμού ο **[[Α.Σ. Ιωνικός Νέας Φιλαδέλφειας|Ιωνικός Ν. Φιλαδέλφειας]]**, ο οποίος επικράτησε στα πλέι-οφ, τα οποία διεξήχθησαν σε τρεις τετράδες, ανάλογα με την θέση που κατέλαβαν οι ομάδες στην κανονική περίοδο.

## Τελική κατάταξη
Η τελική κατάταξη προέκυψε ύστερα από τη διαδικασία των πλέι-οφ, στα οποία οι ομάδες χωρίστηκαν σε τρεις τετράδες, ανάλογα με την θέση τους στην κανονική περίοδο. Στα πλέι-οφ μετέφεραν τους βαθμούς τους και αγωνίστηκαν μεταξύ τους σε ένα μίνι πρωτάθλημα 6 αγωνιστικών. Γι' αυτό και υπάρχουν ξεχωριστές βαθμολογίες ανά τετράδα.

***Πρώτος σκόρερ**: Βασίλης Καζής (Νέα Ελβετία) 270 γκολ.

## Πρωταθλητής

## Πηγές
* «Έξτρα Ηχώ: Πανόραμα ’92», ένθετο εφ. Αθλητική Ηχώ, 23/12/1992, σελ. 54.

1991 1992
Κατηγορία:Χειροσφαίριση το 1991
Κατηγορία:Χειροσφαίριση το 1992
Ένγκελμπερτ Α΄ του Μπεργκ

Ο **Ένγκελμπερτ Α΄**, γερμ. Engelbert I (απεβ. 1189) από τον Οίκο του Μπεργκ ήταν κόμης του Μπεργκ (1160-89).

## Βιογραφία
Ήταν ο δευτερότοκος γιος του Αδόλφου Δ΄, κόμη του Μπεργκ και της Ίρμγκαρτ, κόρης του Ένγκελμπερτ του Σβάρτσενμπεργκ.

Με το να είναι πιστός του Γερμανού βασιλιά και του αρχιεπισκόπου της Κολωνίας, κατάφερε να σταθεροποιήσει την κομητεία και να αυξήσει τα έσοδά της. Έλαβε το ανάκτορο Μπένσμπεργκ, το Νόι-Βίντεκ και το Έλμπερφελντ.

Ακολούθησε τον Φρειδερίκο Α΄ των Χοενστάουφεν της Γερμανίας στην Γ΄ Σταυροφορία, αλλά κατά το ταξίδι φονεύθηκε το 1189 στη Σερβία.

## Οικογένεια
Νυμφεύτηκε τη Μαργαρίτα του Γκέλντερς και είχε τέκνα:
* Αδόλφος ΣΤ΄ πριν το 1176-1218, κόμης του Μπεργκ
* Ένγκελμπερτ Β΄ 1185/86-1225, κόμης του Μπεργκ και Α΄ ως αρχιεπίσκοπος της Κολωνίας

## Παραπομπές


## Αναφορά σε Λογοτεχνικές Πηγές
*Alberic of Troisfontaines (MGH, Scriptores XXIII).
*Annales Rodenses (MGH, Scriptores, XVI).
*Annalista Saxo (MGH, Scriptores VI).
*Gesta Trevirorum (MGH, Scriptores VIII).
*MGH, Diplomata.
*REK I-II. – Rheinisches UB.
*Hömberg, “Geschichte.”
*Jackman, “Counts of Cologne.”
*Kluger, “Propter claritatem generis.” – Kraus, Entstehung.
*Lück, D. “Der Avelgau, die erste fassbare Gebietseinteilung an der unteren Sieg.” In: Heimatbuch der Stadt Siegburg I. Ed. H. J. Roggendorf. Siegburg, 1964. Pp.&nbsp;223–85.
*Lück, D. “In pago Tuizichgowe – Anmerkungen zum Deutzgau.” Rechtsrheinisches Köln 3 (1977) 1-9.
*Milz, “Vögte.”

Κατηγορία:Οίκος του Μπεργκ (Γερμανία)